पाएं अपने शहर की ताज़ा ख़बरें और फ्री ई-पेपरडाउनलोड करें
जिला पुलिस ने कोरोना काल में लागू पाबंदियों का उल्लंघन करने के आरोप में 5 लोगों के खिलाफ केस दर्ज किया है। पहले मामले में सुजानपुर पुलिस नाइट कर्फ्यू के बीच सुजानपुर के पुल नं.4 से आगे गुगरां मोड़ पर सड़क के किनारे चाय की रेहड़ी पर चाय बना रहे व्यक्ति को काबू किया। उसकी पहचान कश्मीरी मोहल्ला के राम कृष्ण के रूप में हुई, उसके खिलाफ आईपीसी की धारा 188 के तहत केस दर्ज किया गया। इसी तरह से शाहपुरकंडी पुलिस ने गांव गुड़ा खुर्द में एक व्यक्ति को रोककर उससे पूछताछ की।
उसकी पहचान जतिंद्र कुमार के रूप में हुई। उसके पास बाहर घूमने का कोई कर्फ्यू पास और मंजूरी नहीं मिलने पर शाहपुरकंडी थाना में आईपीसी की धारा 188, 269 व 51 डिजास्टर मैनेजमेंट एक्ट के तहत केस दर्ज किया गया है। इसी तरह से कृष्ण मार्केट जुगियाल में नाई की दुकान खोलकर बैठे वीर सिंह के खिलाफ भी आईपीसी की धारा 188, 269 व 51 डिजास्टर मैनेजमेंट एक्ट के तहत केस दर्ज किया गया है। तारागढ़ पुलिस ने कर्फ्यू के दौरान करियाना की दुकान खोलकर बैठे देसराज और नंद लाल के खिलाफ आईपीसी की धारा 188, 269 व 51 डिजास्टर मैनेजमेंट एक्ट के तहत केस दर्ज किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn